Imtella' Novembru 6, 2020 - Aġġornata 6 Ta' Novembru, 2020 3:58pm Partijiet mid-Danimarka qed jitpoġġew taħt lockdown wara li nstabet mutazzjoni tal-coronavirus fil-minks, bil-virus mibdul li qed jinfetta lill-bniedem. Il-Gvern Daniż wissa li l-effettività tal-vaċċin tista' tkun affettwata minn din il-mutazzjoni. Minn Ġunju 'l hawn instabu 214-il persuna infettati minn coronavirus li kien fuq il-minks, iżda il-mutazzjoni tal-coronavirus li wasslet għal-lockdown s'issa nsabet fuq 12-il persuna li kienu jaħdmu f'ħames irziezet. Barijiet u restoranti ġew sfurzati jagħlqu, waqt li t-trasport pubbliku u l-attivitajiet sportivi fuq ġewwa twaqqfu wkoll f'seba' muniċipalitajiet f'North Jutland. Il-lockdown beda mil-lum u se jibqa' għaddej sat-3 ta' Diċembru. Il-lockdown isegwi miżura oħra, li permezz tagħha qed tinqatel il-popolazzjoni kollha tal-mink, li tgħodd 17-il miljun. Il-mink jitkabbar biex jinqatel għal pil tiegħu li minnu jsiru l-ħwejjeġ, u d-Danimarka hija wieħed mill-ikbar esportaturi ta' dan il-prodott. ATTENZJONI: Filmat Grafiku